Loza ny ataon’ingahy rainijery amiko, hoy aho, ka izany no mankarary ahy. Raha teneninao tsy hanisy ratsy ahy izy dia angamba ho sitrana aho sarotra izany anaka, hoy izy nihifikifi-doha. Sarotra satria raharahan’ny nofo fa tsy raharahan’ny fanahy. Raha misy ifanolananareo mianaka dia aoka ianareo no hifandamina fa samy nomen’andriamanitra saina hendry ianareo. Raha ny amin’ingahy rainijery dia izao mahafa-po tokoa ny ataony eo amin’ny fampandrosoana ny fiangonana, fa izy izao no vao niantoka ny antsasa- bidin’ny fanitso natafo ny eglizintsika, ary isam-bolana dia tsy tapaky ny manome fanazavana koa izy hikarakarana ireo mahantra, ny kamboty sy ny mpitondra tena hay! Azo vidim-bola, tahaka izany moa ny fanakosehana ny ratsy atao amin’ny hafa? Hoy aho. Ary moa mba efa nofakafakainareo ny loharano niavin’ireny vola nomen’ingahy rainijery anareo ireny? Hitako fa mifikitra amin’ny hevitra tokana ianao anaka, hoy razozefa, ka manjary sarotra ny hifampidinidinihantsika ianao no mifalifaly amin’izay mahasoasoa anao fotsiny fa tsy te ho voasembatsembana ny fahasahiranan’ny hafa. Nitsangana izy dia noraisiny ny satrony. 49 -talata 05 aout 1969, iv lah 3977 ny hisarahantsika tokoa angamba no mety, hoy aho. Fa ianao tsy hahavonjy ahy, ary izaho tsy hanaiky ny ho lemanao loha hahatsiaro anao mandrakariva amin’ny vavako aho, hoy razozefa, nony injay izy teny am- baravarana tsy misy fatiantoka ho ahy akory na ho hadinonao aza aho, hoy aho dadatoa ity lahy! Hoy pendo, nony lasa razozefa. Maninona izy no teneninao mafy tahaka iny? Mbola ho fantatrao ny aminy any aoriana, hoy aho. Fa izao no izy, aza mitondra olona foana tahaka ireny ianao fa mierà aloha amiko tsy tiako harary anie dadatoa, ka izany no nitondrako azy! Hoy pendo. Lazain’ny olona fa mahay manasitrana izy resaka fotsiny tahaka ny resaka atao amintsika izao? Hoy pendo, nitsatsaingoka he! He! Tsy misy fotony izany, hoy aho. Ary izao koa no hafatro! Aza miresaka betsaka amin’ilay razozefa iny ianao nomeny vatomamy sy sary kely tokoa aho, hoy pendo, ka asainy mamangy azy rahefa tsy manao raharaha aza mankeny mihitsy ianao raha tsy milaza amiko, hoy aho, ary aza mety handrairay izay vatomamy na sary omeny anao intsony eny! Izaho tsy manao afa-tsy izay lazain’i dadatoa aza atao mampalahelo anao ny teniko, hoy aho, nahita azy nifendrofendro. Misy antony matoa aho miteny aminao fa tsy fitiavako hiteniteny foana anao akory. Izaho ange tsy malahelo fa dadatoa marary ihany no tsy tiako. Ary amin’ny sisa raha mbola te hisotro toaka ihany dadatoa dia izaho ihany no manome fa tsy mahazo misotro amin’izao. Tsaroako ho mba nahazoako aina kely ny tenin’i pendo, ka nitarika torimaso ho ahy, saingy torimaso tsirangaranga ka reko ihany ny fisiokan’ny rivotra tany ivelany, ary nisalisaly tao an-tsaiko ihany ny fahatsiarovana izay nahazo ahy ny omaly sy ny afak’omaly. Ny ampitso dia tsy nivoaka lavitra aho, araka ny fanaoko matetika, fa tetsy an-tokotany ihany. Teo mantsy ny faharerahako, ary tsy mbola zakako koa ny hihaona tamin’olona maro. Niavaava voninkazo teo aho nefa tsy nahavita firy akory dia lasa naka alokaloka teo ambodihazo, ary nampiady saina tamin’ireo zava-niseho sy mbola mety hiseho. 50- alarobia 06 aout 1969, iv lah 3978 mbola variana tao aho no nahatazana an-drandria sy ny zanany vavikely avy nanantona. Tamin’izany fotoana izany mantsy dia mbola nisy lalan-kely tetsy atsimon-trano tetsy, izay fandehanan’ny olona, raha avy eny soamanandrariny izy ka te hanitsy avy hatrany hihazo ny ery atsinanan-tanàna. Nafana dia nafana ny andro tamin’izay, ary samy nivongika entana izy mianaka, ka nony nahazo ny marin-tampona tandrifin’ny trano dia niato kely naka aina, saingy tsy tazany aho fa takon’ny foto-kazo. Ny tsy hifankahita tamin’olona no antony tsy nivoahako, kanefa asa fa nony nahita an-drandria aho dia nisy nikitikitika ahy fotsiny izao tao anatiko tao hitady resaka taminy. Saiky hiantso avy hatrany aho, nefa nandrasako aloha sao hivily izy na dia hangataka rano fotsiny noho ny andro mafana aza. Kinanjo notohizany ny lalany nony avy naka aina izy ka lasa ny vavako niantso azy tsy hivily ve ry ingahy pasy fa handalo fotsiny? Hay ve ingahy rajaonary izany? Hoy izy somary taitra. Ka manao ahoana izao ianao?